Diari Oficial de la Generalitat Valenciana


Sumari del DOGV 8061, del 13-06-2017 (2017/4211)

Desistiment de la licitació número CNMY16/0301/82. Redacció de diversos projectes sobre restauració ambiental de zones afectades per incendis forestals en forests d'utilitat pública.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8061

Data del DOGV
:   13-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4211


Data del document
:   04-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte de serveis

Desistiment de la licitació número CNMY16/0301/82. Redacció de diversos projectes sobre restauració ambiental de zones afectades per incendis forestals en forests d'utilitat pública. [2017/4211]  
Antecedents de fet  
Primer. Mitjançant la proposta del director general de Medi Natural i d'Avaluació Ambiental, d'11 de maig de 2016, s'inicia per Resolució de 17 de maig de 2016 un expedient de tramitació ordinària per a la contractació del servei de Redacció de diversos projectes sobre restauració ambiental de zones afectades per incendis forestals en forests d'utilitat pública.  
Segon. Per Resolució de 22 de desembre de 2016, s'autoritza la contractació del servei abans indicat per import de 290.005,20 - i s'aprova la seua contractació mitjançant procediment obert, oferta econòmicament més avantatjosa, amb diversos criteris, i es procedeix a l'anunci de licitació en el DOUE, de 3 de febrer; en el DOGV, de 8 de febrer de 2017, i en el BOE, de 15 de febrer de 2017. Té data de venciment la presentació d'ofertes el dia 13 de març de 2017.  
  
Tercer. Amb data 23 de març de 2017, va tindre lloc la reunió de la mesa de contractació corresponent a l'obertura del sobre B, Documentació relativa a criteris d'adjudicació valorables mitjançant un juí de valor, de l'esmentat expedient Redacció de diversos projectes sobre restauració ambiental de zones afectades per incendis forestals en forests d'utilitat pública.  
L'acta aprovada per la mesa de contractació arreplega les consideracions següents:  
«A la vista de la documentació aportada pels licitadors, la mesa de contractació adverteix que el criteri «Programació i organització dels treballs» (la documentació del qual ha d'incloure's en el sobre B), en el qual s'exigeix la presentació d'una memòria tècnica explicativa de la prestació del servei, incloent-hi un programa de planificació i gestió de les actuacions (temporal i espacial), pot donar lloc a deduir o inferir la ponderació d'un dels paràmetres o criteris quantificables mitjançant la mera aplicació de fórmules.  
Un dels criteris a valorar de forma matemàtica (la documentació del qual, per tant, ha d'incloure's en el sobre C) és, precisament, el «Menor termini d'execució en la redacció del projecte», aspecte que, segons s'ha assenyalat, podria inferir-se indirectament de la programació dels treballs, inclosa en el sobre B, la qual cosa suposa, en definitiva, que abans de l'obertura de les proposicions econòmiques podria estimar-se o conéixer-se la ponderació corresponent a un dels criteris del sobre C».  
  
En congruència amb l'argumentació anterior, la mesa conclou que s'ha produït una infracció no esmenable de les regles del procediment, que comporta la impossibilitat de continuar la tramitació de l'expedient, i proposa que s'acorde el seu desistiment.  
Quart. Vista la proposta presentada pel director general de Medi Natural i d'Avaluació Ambiental, referent al desistiment del procediment d'adjudicació del mencionat expedient de contractació per a la Redacció de diversos projectes sobre restauració ambiental de zones afectades per incendis forestals en forests d'utilitat pública.  
  
Als anteriors fets s'apliquen els següents fonaments de dret:  
  
Primer. L'article 155.2 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, assenyala que el desistiment del procediment només podrà acordar-se per l'òrgan de contractació abans de l'adjudicació.  
  
Segon. El desistiment del procediment haurà d'estar fonamentat en una infracció no esmenable de les normes de preparació del contracte o de les reguladores del procediment d'adjudicació, i s'haurà de justificar en l'expedient la concurrència de la causa. El desistiment no impedirà la iniciació immediata d'un nou procediment de licitació.  
  
Per tot això, de conformitat amb el que s'ha expressat en els antecedents de fet i fonaments de dret, el que estableix el RDL 3/2011, de 14 de novembre, pel qual s'aprova el text refós de la Llei de contractes del sector públic i fent ús de les atribucions que em confereix l'article 28.l de la Llei 5/1983, de 30 de desembre, del Consell, resolc:  
  
Primer  
Acordar el desistiment a l'adjudicació del contracte de Redacció de diversos projectes sobre restauració ambiental de zones afectades per incendis forestals en forests d'utilitat pública, ja que s'ha observat una infracció no esmenable de les normes de preparació d'aquest.  
  
  
Segon  
Ordenar la publicació d'aquesta resolució en el perfil del contractant, en el DOUE, en el DOGV i en el BOE i, simultàniament, la notificació a les empreses licitadores.  
  
Tercer  
Anul·lar la retenció de crèdit efectuada, per import de 290.005,20 ?, a càrrec de l'aplicació pressupostària 87.01.27.554.85.6.  
  
La present resolució posa fi a la via administrativa i en contra pot interposar-se potestativament recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes, comptador des de l'endemà de la notificació, o impugnar-se directament davant de l'ordre jurisdiccional mitjançant la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, des de l'endemà de la notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 46.1 de la Llei reguladora de la jurisdicció contenciosa administrativa.  
  
València, 4 de maig de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.